Foto: Getty Images "Real Madrid" bosh murabbiyi Zinedin Zidan Ispaniya chempionatining 36-turi doirasida "Barselona"ga qarshi kechgan o‘yinning ikkinchi bo‘limiga jarohat sabab tushirilmagan Krishtianu Ronalduning holati haqida ma’lum qildi. "Hozircha Ronalduning jarohati haqida gapirishga erta. Biroq jarohat jiddiy emas, deb o‘ylayman. U ertaga tibbiy ko‘rikdan o‘tadi. Ushbu jarohat sabab u qancha muddat o‘ynay olmasligini bilmayman, ammo u menga jarohati jiddiy emasligini aytdi", – dedi Zidan.